b'\n_START_ARTICLE_\nNicolaus\n_START_PARAGRAPH_\nNicolaus, kartuzijan in slikar srednjeve\xc5\xa1kih barvnih miniatur, ki je deloval med leti 1347~1360 v samostanu Bistra pri Vrhniki.\n_START_SECTION_\n\xc5\xbdivljenje in delo\n_START_PARAGRAPH_\nNicolaus je 1347 prepisal in iluminiral pergamentni rokopis Avgu\xc5\xa1tinovega dela De civitate Dei (O Bo\xc5\xbejem mestu), kakor izpri\xc4\x8duje napis v zlatih in srebrno rde\xc4\x8de obrobljenih gotskih majuskulah na pergamentu, s katerim je prelepljena notranja stran sprednjih platnic. Iluminatorjevo in prepiseval\xc4\x8devo ime je verjetno identi\xc4\x8deno s tistim Nicolausam, ki je leta 1360 postal prior v Bistri.'